ई-सिगरेट पर बैन के लिए कांग्रेस ने की मोदी सरकार की तारीफ लेकिन पूछा ये सवाल  
कांग्रेस की ओर से अजय माकन ने किया फैसले का स्वागत
नियम तोड़ने पर हो सकती है 3 साल की जेल या 5 लाख तक जुर्माना
उत्पादन, बिक्री, भंडारण और आयात- निर्यात सब पर रोक
गौरतलब है कि बुधवार को प्रधानमंत्री नरेंद्र मोदी (Narendra Modi) की अध्यक्षता में हुई कैबिनेट की बैठक में ई-सिगरेट  (E-Cigarette)  पर बैन लगाने का फैसला लिया गया. बैठक के बाद वित्त मंत्री निर्मला सीतारमण ने जानकारी दी कि इलेक्ट्रॉनिक सिगरेट यानी ई- सिगरेट के उत्पादन, बिक्री, भंडारण और आयात- निर्यात पर रोक लगाई गई है. उन्होंने कहा कि इस उद्देश्य की पूर्ति के लिए अध्यादेश लाया जायेगा. सीतारमण ने बताया कि इसका उल्लंघन करने पर सजा का भी प्रावधान किया गया है. 
केंद्र सरकार ने यह अहम फैसला भारतीय आयुर्विज्ञान अनुसंधान परिषद (ICMR) द्वारा ई-सिगरेट को लेकर जारी किये गए एक व्हाइट पेपर के बाद लिया है. ICMR ने मई में जो व्हाइट पेपर जारी किया था, उसमें ई-सिगरेट या इंड्स (Electronic Nicotine Delivery System) पर पूरी तरह प्रतिबंध लगाने की सिफारिश की थी.